	ROMÂNIA

JUDEŢUL  TIMIŞ

PRIMĂRIA   MUNICIPIULUI   TIMIŞOARA

BIROUL RELAŢII PUBLICE
SC2005- 4726/ 17.03.2005
	[image: image1.png]AAAAAAAAAA





APROBAT PRIMAR,

GHEORGHE CIUHANDU

	Bd. C.D. Loga nr. 1, Timişoara, tel/fax: +40 256 -204886, e-mail: relatii.publice@primariatm.ro internet: www.primariatm.ro


REFERAT
Privind revocarea hotărârii Consiliului Local al Municipiului Timisoara nr.72/24.02.2005 privind participarea Consiliului Local în calitate de coorganizator la manifestarea „Iubeşte Viaţa” organizată de Asociaţia Dacica 
Având în vedere că între proiectul Iubeşte Viaţa pe care Asociaţia Dacica l-a depus spre finanţare la Primaria Timişoara cu nr. SC2004- 020916/ 30.11.2004, proiect care a trecut etapa de selecţie şi s- a aprobat finanţarea acestei manifestări prin HCL nr.72/ 24.02.2005 şi acţiunea propriu- zisă Iubeşte Viaţa- Campanie de emancipare sexuală care se realizează în perioada 16-23 martie 2005 există grave neconcordanţe, ne-am auto - sesizat şi propunem în consecinţă iniţierea unui nou proiect de hotărâre care să revoce hotărârea de Consiliul Local mai sus menţionată şi să sisteze finanţarea.

Astfel, pe fluturaşul de promovare şi pe afişe apare ca şi coorganizator Primăria Timişoara şi nu Consiliul Local al Municipiului Timişoara, deşi în repetate rânduri am specificat acest fapt şi mai mult reprezentantul asociaţiei a primit o copie după hotărârea de Consiliu în care se specifică clar cine este coorganizator. În plus, titlul proiectului a fost schimbat, la fel şi obiectivele. Dintr-o campanie de prevenire a bolilor cu transmitere sexuală şi a SIDA, proiectul s-a transformat într-o campanie de emancipare sexuală şi de promovare a continenţei amoroase (a se vedea fluturaşul de promovare).

Sesizând aceste neconcordanţe am făcut cercetări suplimentare şi am descoperit legături dintre asociaţia Dacica şi MISA- Mişcarea de Integrare Spirituală în Absolut, care pot fi susţinute cu probe.

Menţionăm că deşi proiectul a fost aprobat, nu s-a efectuat decontul, conform legii acesta urmând să se realizeze după încheierea evenimentului.

Anexăm acestui referet proiectul depus iniţial, statutul fundaţiei şi sentinţa judecătorească aferentă, precum si materialele promoţionale (afiş, fluturaş) tipărite de Asociaţie. De asemenea, anexăm şi probele care certifică legăturile Asociaţiei Dacica cu MISA. 

Se poate astfel observa clar că am fost induşi în eroare cu bună ştiinţă, iar banul public, în acest caz, se intenţionează a fi cheltuit pe alte acţiuni decât cele prevăzute în proiectul aprobat. 

